google/wiki40b huggingface dataset:
Zoran Planinić

Klubinė karjera

Profesionalo karjerą Planiničius pradėjo 1999 m., Zagrebo Benston klube (buvo išnuomotas iš Zagrebo „Cibona“). Vėliau grįžo į Zagrebo „Cibona“, čia žaidė iki 2003 m., po du kartus laimėjo Kroatijos taurę ir Kroatijos lygą bei tapo pastarosios naudingiausiu žaidėju 2001 m. 2003 m. Zoranas dalyvavo NBA naujokų biržoje, ten jį 22 šaukimu pasirinko Niu Džersio „Nets“. Niu Džersyje Planiničius žaidė iki 2006 m. Stipriausioje pasaulio lygoje jis pelnydavo vidutiniškai 4 taškus, atkovodavo 1,4 kamuolio ir atlikdavo po 1,1 perdavimo per rungtynes. Vėliau grįžo į Europą ir pasirašė kontraktą su Vitorijos „TAU Ceramica“. Su šiuo klubu jis du kartus laimėjo Ispanijos supertaurę ir kartą Ispanijos lygą. 2008 m. birželio 25d. kroatas pasirašė 2 metų sutartį su Maskvos „CSKA“. 2010 m. birželio 17d. Zoranas pasirašė sutartį su vienu iš pagrindinių Maskvos „CSKA“ varžovų Rusijoje Maskvos srities „Chimki“ pagal formulę 2+1. 2013 m. liepos 27 d. pasirašė 2 metų kontraktą su Stambulo Anadolu krepšinio klubu.

Nacionalinė rinktinė

Zoranas atstovavo Kroatijos jaunimo rinktinėms (1999 m. Pasaulio U-19 čempionate laimėjo bronzą ir 2001 m. Pasaulio U-21 čempionate laimėjo sidabrą). Taip pat jis buvo nuolatinis Kroatijos nacionalinės rinktinės atstovas, žaidęs 2003 m., 2005 m., 2007 m., 2009 m. Europos čempionatuose. Dabar jis yra baigęs karjerą Kroatijos rinktinėje.
Altajaus prefektūra

Geografija

Prefektūra ribojasi su Kazachstanu, Mongolija, Rusija. Prateka Irtyšiaus upė, telkšo Ulunguro, Kanaso ežerai, šiaurėje iškilę Altajaus kalnai.
Kobanas

Frazeologizmai

Japoniška idioma neko ni koban (猫に小判 'kobanai (aukso monetos) katėms') reiškia tą patį, kaip „barstyti perlus kiaulėms“.
Lietuvos futbolo varžybos 1970 m.

A grupė

„Žalgirio“ zonoje laimėjo Inžinerija Vilnius, „Nemuno“ zonoje – Chemikas Kėdainiai.
Paskutinis samurajus

Siužetas

1876 metai. Kapitonas Natamas Algrenas (akt. Tom Cruise) išgyvena psichinę traumą po to, kai pulkininko Beglėjaus buvo įsakytas išžudyti vietinius Amerikos indėnus Indėnų karų metu ir įniko į alkoholizmą norėdamas numalšinti širdgėlą. Algrenas paskiriamas mokyti naujos Japonijos Meidži vyriausybės kariuomenės šauktinius, kurie turėtų numalšinti vesternizacijai besipriešinančių samurajų, vadovaujamų Kacumoto (akt. Ken Watanabe), sukilimą. Algrenas sutinka tik dėl užmokesčio. Japonijoje jis ima rašyti dienoraštį, jį lydi britų vertėjas Saimonas Grahamas (akt. Timothy Spall)
Nepaisant Algreno prieštaravimų, šauktiniams įsakoma pulti anksčiau laiko. Samurajai greitai apsupa nepatyrusius kareivius, žūva Algreno bendražygis Gantas, tuo tarpu Algrenas, įveikęs vieną iš samurajų vadų, Hirotaro, paimamas į nelaisvę. Jis nugabenamas į samurajų kaimą, kur jį slaugo Hirotaro našlė Taka (akt. Koyuki). Algrenas imasi mokytis japonų kalbos šnekučiuodamasis su Kacumoto, taip pat mokosi kovoti japonišku kardu. Jis pamažu suartėja su Taka ir jos vaikais ir vieną naktį padeda apsiginti nuo kaimą užpuolusių nindzių.
Pavasarį Algrenas sugrįžta į Tokiją, kur jis regi gerokai modernizuotą Japonijos imperijos kariuomenę. Jam pasiūloma vadovauti mūšiui, jei šis atskleis informaciją apie sukilėlius. Algrenas atsisako, tad Omura slapta įsako jį nužudyti. Kacumoto nuvyksta tartis su jaunuoju imperatoriumi, bet pamato, kad jo valdžia silpna. Kacumoto suimamas už nepaklusimą įstatymui, draudžiančiam nešiotis kardą. Algrenas, padedamas kelių samurajų, išlaisvina Kacumoto. Mūšio išvakarėse Algrenui kaip garbės simbolis įteikiama katana ir Hirotaro šarvai.
Mūšio metu tiek vieni, tiek kiti patiria daug žalos. Matydami atvykstant daugiau imperijos kareivių, samurajai pasiryžta kautis ligi mirties. Algrenas pasmeigia Beglėjų, bet samurajus išguldo gatlingu ginkluoti imperijos kareiviai. Sujaudintas savo tautiečių žūtimi, imperijos kariuomenės kapitonas nutraukia ugnį. Laikydamasis Bušido, Kacumoto paprašo Algreno pagelbėti jam atlikti sepuku. Mirus Kacumoto, imperijos kareiviai išreiškia pagarbą kritusiems samurajams.
Vėliau imperatorius ruošiasi pasirašyti sutartį, bet įsiveržęs sužeistas Algrenas nutraukia procesą ir įteikia imperatoriui Kacumoto kardą. Japonijos imperatorius suvokia, kad nors ir Japonija privalo modernizuotis, tai ji turi atlikti pati, nepamirštant šalies istorijos ir tradicijų. Imperatorius atleidžia JAV ambasadorių ir konfiskuoja Omuros turtą, kurį įsako atiduoti gyventojams. Algrenas nusprendžia apsistoti samurajų kaime, pas Taką.
Vilniaus Vilnies pagrindinė mokykla

Istorija

1994 m. rugsėjo mėn. Pavilnio mikrorajone įkurta lietuviška „Vilnies” pagrindinė mokykla. 2005 m. rugsėjo mėn. renovuotas senasis pastatas ir pastatytas naujas mokyklos priestatas.
Liucija Patinskienė

Biografija

Nuo 1990 m. Birštono sanatorijos „Tulpė“ direktorė.
Nuo 1996 m. Lietuvos socialdemokratų partijos Birštono skyriaus narė, Lietuvos socialdemokračių moterų sąjungos Birštono klubo narė.
1997–2000 m. ir 2003–2004 m. Birštono savivaldybės tarybos narė.
Simpatinė nervų sistema

Simpatinė nervų sistema – vegetacinės nervų sistemos dalis, dar kitaip vadinama „kovos arba pabėgimo“ (angl. fight or flight), nes ji atsakinga už organizmo išsaugojimą grėsmės metu: jeigu kas nors puola, iš antinksčių į kraują patenka adrenalinas, kuris paruošia organizmą kovai ar greitam pasitraukimui iš grėsmingos situacijos.
Taip pat simpatinė nervų sistema dalyvauja homeostazės palaikyme. Nervinių signalų siuntime simpatinėje nervų sistemoje dalyvauja dviejų rūšių neuronai: preganglioniniai ir postganglioniniai. Trumpesnieji preganglioniniai neuronai driekiasi nuo nugaros smegenų regiono iki paravertebralinių nervinių mazgų, kur sudaro sinapsę su postganglioniniais neuronais. Nuo ten ilgi postganglioniniai neuronai tęsiasi per didžiąją kūno dalį. Impulsai keliauja simpatine nervų sistema dvikrypčiu srautu. Jie gali vienu metu paskatinti pokyčius skirtingose kūno dalyse. Ši sistema taip pat gali pagreitinti širdies ritmą, praplėsti bronchus, sumažinti storosios žarnos judesius, susiaurinti  kraujagysles, pagreitinti peristaltiką stemplėje, išplėsti akių vyzdžius, pašiaušti odos plaukus, padidinti prakaitavimą ir kraujospūdį.
Simpatinė nervų sistema svabi ir reguliuojant organizmo homeostazę. Išeinančių iš jos skaidulų pluoštai įnervuoja beveik kiekvienos organų sistemos audinius ir yra atsakingos bent už keletą reguliacinių funkcijų juose, pavyzdžiui, už vyzdžių diametrą, virškinamojo trakto motoriką, šlapimo sistemos produktų išskyrimą ir kt.
Geriausiai simpatinė nervų sistema žinoma dėl jos funkcijos nervinio – hormoninio atsako (dar kitaip vadinamo „kovos ar pabėgimo“) į stresą reguliavime. Preganglioninės simpatetinės skaidulos, kurios baigiasi antinksčių šerdinėje dalyje (gali būti ir kitos simpatinės skaidulos), išskiria acetilcholiną, kuris aktyvuoja adrenalino sekreciją, mažesniu mastu ir noradrenalino. Todėl šitas atsakas, kuris veikia pirmiausiai širdies ir kraujagyslių sistemą, yra siunčiamas impulsais per simpatinę nervų sistemą ir taip pat netiesiogiai per katecholominus, kuriuos išskiria antinksčių šerdinė dalis.
Simpatinės nervų sistemos sužadinimas sukelia kraujagyslių susiaurėjimą odoje, virškinimo trakte ir inkstuose. Taip  nutinka dėl to, jog postganglioniniai simpatiniai neuronai išskiria noradrenaliną, kuris aktyvuoja alfa-1 adrenergetinius receptorius. Šie receptoriai egzistuoja visose kraujagyslėse, bet yra inhibuojami ir jų pusiausvyra palaikoma beta-2  adrenergetinių receptorių skeleto raumenyse, širdyje, plaučiuose ir smegenyse per simpatinį-antinksčių atsaką. Taigi viso to efektas yra toks, jog kraujas išnešamas iš tų organų, kurių nereikia greitam organizmo gelbėjimuisi, ir padidėja kraujo tėkmė į organus, galinčius dalyvauti intensyvioje fizinėje veikloje.
Leather Jackets

Dainų sąrašas

Visas dainas parašė Elton John ir Bernie Taupin, išskyrus kur pažymėta.
Karlis Dzileja

Biografija

Baigė Cėsių pedagoginius kursus, studijavo Belgorodo mokytojų institute, baigė Peterburgo aukštuosius komercijos kursus.
1929–1934 m. redagavo literatūrinį žurnalą „Domas“. Parašė monografijas apie G. Merkelį (1935 m.), A. Alunaną (1937 m.) ir kitus latvių kultūros veikėjus. 1944 m. pasitraukė į Švediją. Emigracijoje redagavo latvių išeivijos žurnalus „Brivība“, „Trimdas Arodnieks“.
Pailiai (Joniškis)

Istorija

Kaimas minimas nuo 1596 m.
Sėkla

Sėkla sudaryta iš gemalo, maisto medžiagų sandėlio jaunam daigui maitintis ir iš luobelės. Gemalas vystosi iš apvaisintos kiaušialąstės (zigotos). Zigota tuoj apsitraukia celiuliozine sienele ir pradeda dalytis.
Dviskilčių augalų gemalas iš pradžių išleidžia aiškiai įžiūrimą šaknelę (radicula), dvi sėklaskiltes ir tarp jų įsiterpusį pumpurėlį (plumula), sudarytą iš lapų pradmenų ir stiebo augimo kūgelio (pav.)
Vienaskilčių augalų subrendusios sėklos gemalą taip pat sudaro šaknelė ir pumpurėlis. Šaknelę gaubia šakniamakštė, o pumpurėlį – diegiamakštė.
Adelė Gedminienė

Biografija

1978 m. baigė Maskvos kooperacijos institutą, ekonomistė.
Trakų vartotojų kooperatyvo valdybos pirmininkė – direktorė.
Nuo 1999 m. Naujosios sąjungos Trakų rajono skyriaus narė, skyriaus pirmininko pavaduotoja.
2000–2003 m. 2003–2007 m., 2007–2011 m. ir nuo 2011 m. Trakų rajono savivaldybės tarybos narė. 
Išsiskyrusi, vaikas Botvidas
Kurpiai (Lenkijos etnografinė grupė)

Pavadinimo kilmė

Anksčiau Kurpiai buvo vadinami miškiniais, laukiniais (puszczaki), bet šie žmonės iš liepų gamindavo karninius batus, kuriuos vadindavo kurpś. Taip ir atsirado pavadinimas kurpiai (kurpie). Kurpių vardu dar vadinama Kurpių giria, Kurpių lyguma ir Kurpių kaimas.

Istorija

Pirmieji gyventojai į tankiai apaugusią Kurpių girią atsikėlė apie X a. amžių. Pirmieji gyventojai vertėsi žvejyba, bitininkyste, medžiokle ir ilgainiui iškirstose vietose žemės ūkiu. XIV a. girią kolonizavo Mazovijos kunigaikštis Janušas I Varšuvietis. 1563 m. girioje įvyko didelis gaisras. 1656 m. Švedų tvano metu kurpiai nesėkmingai priešinosi švedų kariuomenei. 1673 m. įkurtas Lipnikų kaimas, kuriame gyveno apie 1,000 žmonių. 1735 m. kurpiai kovojo karaliaus Stanislovo Leščinskio pusėje prieš rusų ir saksų kariuomenes. Mūšio metu prie Jednačevo kaimo žuvo kurpių herojus Stach Konwa. 1794 m. sukilimo metu buvo organizuojami kurpių pulkai. 1795 m. regionas atiteko Prūsijos karalystei, tuo metu regione gyveno 51,432 gyventojai. 1831 m. sukilimo metu kurpiai vadovaujami Józef Zaliwski kovėsi prieš Rusijos kariuomenę. 1880–1910 m. nemaža dalis kurpių emigravo į JAV.
Mezoderma

Mezoderma – embriono vidurinysis gemalinis sluoksnis, esantis tarp ektodermos ir endodermos.

Poašinė mezoderma

Ją sudaro segmentuotos struktūros (iš gabalų) – somitomerai ir somitai.

Tarpinė mezoderma

Tai yra segmentuotos somitų kojytės arba nefrotomai, kurie dalyvauja inkstų ir šlapimo takų, lytinių liaukų ir takų sklaidoje.
Maris

Senovės istorija

Maris apgyvendintas V tūkst. pr. m. e., bet suklestėjo III-II tūkst. pr. m. e. Jo gyventojai buvo semitai, manoma, kad dalis tos pačios eblaitų ir akadų migracijos.

Pirmasis klestėjimas

Miestas suklestėjo III tūkst. pr. m. e., nes buvo svarbi tarpinė stotelė tarp Šumero, Žemutinės Mesopotamijos ir šiaurės Sirijos miestų, iš kurių į Šumerą keliavo statybai reikalinga mediena ir akmuo.
Po iškilimo, prasidėjusio 2900 m. pr. m. e., Maris buvo sugriautas XXIV a. pr. m. e. Po to miesto įtaka smarkiai sumažėjo ir jis tapo kaimu. Istorikai nesutaria, kas sugriovė Marį. Vieni teigia, kad akadų karalius Sargonas (kuris teigia keliavęs pro Marį per savo garsųjį žygį į vakarus), kiti teigia, kad tai buvo Ebla, tradiciniai Mario verslo konkurentai.

Antrasis klestėjimas

Miesto statusas buvo atgautas valdant amoritų dinastijai. Antrasis aukso amžius prasidėjo apie 1900 m. pr. m. e. Du svarbūs archeologiniai atradimai datuojami tam laikotarpiui. Zimri-Limo, Mario karaliaus, rūmai su daugiau nei 300 kambarių. Tai tikriausiai buvo didžiausi to meto rūmai ir jų reputacija kaimyniniuose miestuose ir karalystėse buvo gerai žinoma. Manoma, kad Alepo karalius Jamadas ir Ugarito karalius parodė troškimą aplankyti rūmus, kad patys pamatytų jų prabangą. Tuo pat metu pastatytas ir valstybės archyvas, kuriam rasta 25 tūkstančiai dantirasčio lentelių.
Marį galutinai sugriovė Hamurabis apie 1759 m. pr. m. e. Tai žinoma iš daugybės lentelių, kuriose rašoma, kad Hamurabis užpuolė savo seną sąjungininką Zimrilimą ir nugalėjo jį mūšyje. Po miesto sunaikinimo Maris vėl tapo kaimu ir tokiu buvo, kai atvyko graikai, o galiausiai iš vis išnyko.

Mario lentelės

Mario lentelės – yra didelė grupė lentelių, atrastų Prancūzijos archeologų 1930-aisiais. Daugiau kaip 25 000 akadiškų lentelių Abuvo surastos Mario archyvuose, kurie suteikia informaciją apie Mario karalystę, jos muitinę ir žmonių vardus, kurie gyveno tuo laiku. Lentelės, pagal Andre Parrot, „užbaigė tyrimą istorinio datavimo Senovės Artimųjų Rytų ir aprūpino daugiau kaip 500 naujų vietovardžių, kurių yra pakankamai kad būtų perrašytas ar net sudarytas naujas geografinis senovinio pasaulio žemėlapis“. Beveik visos surastos lentelės buvo datuojamos per praėjusius 50 Mario nepriklausomybės metų (maždaug 1800–1750 pr. m. e.), o didžioji dalis nebuvo niekada publikuotos.
Keturiolika punktų

Keturiolika punktų buvo JAV prezidento Vudrou Vilsono pareiškimas 1918 m. sausio 8 d. Šiais punktais prezidentas deklaravo, jog Pirmasis pasaulinis karas turi būti kovojamas vardan moralinių tikslų ir taikos, šiam karui pasibaigus.

Kalbos vertinimas

Didelė dalis europiečių teigiamai įvertino tokį pareiškimą, bet paties Vudrou Vilsono pagrindiniai sąjungininkai (Prancūzijos premjeras Džordžas Klemenso, Jungtinės Karalystės premjeras Loidas Džordžas ir Italijos premjeras Vitorio Emanuelis) skeptiškai vertino Vilsono idealizmo pritaikymą realybėje.

Istorinis kontekstas

JAV prisijungė prie Sąjungininkų 1917 m. balandžio 6 d. Agresyvi Vokietijos povandeninių laivų kampanija prieš prekybinius laivus, prekiavusius su Prancūzija ir Didžiąja Britanija, buvo viena pagrindinių priežasčių, kodėl JAV įžengė į karą. Vis dėlto, Vilsonas norėjo išvengti JAV ilgalaikio įsitraukimo į konfliktą tarp pagrindinių Europos jėgų; Vilsono pagrindinis tikslas buvo nutraukti karą, išsprendžiant nacionalistinius konfliktus ir nuslopinant imperialistines ambicijas.

Kalbos reikšmė

Vudrou Vilsonas savo kalba 1918 m. sausio 8 d. išdėstė naują pasaulio politiką, paremtą laisva prekyba, atvirais susitarimais, demokratija ir apsisprendimo teise. Keturiolikos punktų kalba buvo vienintelis aiškus bet kurios valstybės karo tikslų išdėstymas per visą Pirmąjį pasaulinį karą. Vėliau kai kurios kariaujančios šalys dalinai atskleidė, kokie yra jų kovos šiame kare tikslai, bet didžioji dalis valstybių savo tikslų taip ir viešai neatskleidė.
Keturiolika punktų, išsakyti Vilsono kalboje, buvo paremti tyrimo, kuriame dalyvavo maždaug 150 patarėjų, vadovaujamų užsienio politikos patarėjo Edvardo Hauso, rezultatais.
Lisa Misipeka

Biografija

1995 m. Pasaulio lengvosios atletikos čempionate L.Misipeka dalyvavo rutulio stūmimo rungtyje, bet nepasiekė finalo. Po metų sportininkė buvo atrinkta atstovauti Amerikos Samoa 1996 m. vasaros olimpinėse žaidynėse. 1999 m. Pasaulio čempionate L. Misipeka kūjo metime pateko į finalą, kuriame numetus kūjį 66,06 m iškovojo bronzos medalį. Misipeka tapo pirmąją ir kol kas vienintele Amerikos Samoa medalininke pasaulio čempionatų istorijoje. Taip pat jos užfiksuotas rezultatas turi didžiausią skirtumą tarp trečios ir pirmosios vietų (75,20 m – Mihaela Melinte). 2000 m. vasaros olimpinių žaidynių kūjo metimo atrankoje užfiksavo 61,74 m rezultatą ir į finalą nepateko. 2001 m. ir 2003 m. pasaulio čempionatuose neįveikė atrankos etapų ir į finalus nepateko. 2004 m. vasaros olimpinėse žaidynėse dėl patirtos kelio traumos Misipeka iš tolimesnės kovos pasitraukė.
Juozapavos apylinkė (Šiauliai)

Istorija

Įkurta 1954 m. gegužės 25 d. iš Pamockės apylinkės, Dirvonėnų apylinkės, dalies Taučių apylinkės ir dalies Gintenių apylinkės. 1963 m. sausio 12 d. Juozapavos apylinkė prijungta prie Raudėnų apylinkės.
Panama

Ryšiai su Lietuva

Tarpusavio diplomatiniai santykiai užmegzti 1992 m. lapkričio 19 d. Šiuo metu Lietuvoje Panamą atstovauja Varšuvoje reziduojantis ambasadorius Enrique Antonio Zaraku Linaresu, o Panamoje veikia Lietuvos garbės konsulatas, vadovaujamas Danos Brazdžiūnaitės de Gondola (2018 m. duomenys). Plėtojami ekonominiai ryšiai, per 2017 m. Lietuvos Respublika į šią valstybę eksportavo prekių už 10,6 mln. eurų.
Juzefa Daužvardienė

Juzefa Daužvardienė (1904 m. liepos 22 d. Vorčesteryje, Masačiusetso valstija – 1990 m. sausio 29 d. Čikagoje) – teisininkė, diplomatė, JAV lietuvių visuomenės veikėja.

Biografija

Vyras Petras Povilas Daužvardis. 1932 m. baigė Nortysterno universitetą Bostone. 1917–1928 m. savaitraščio „Amerikos lietuvis“ redaktorė ir administratorė. Dirbo Vorčesteryje: 1922–1928 m. lietuvių mokyklose, 1928–1933 m. – Šiaurės Amerikos piliečių lygoje, vėliau miesto šalpos taryboje. Aktyvi lietuvių saviveiklos dalyvė ir organizatorė, skaitė paskaitas apie lietuvių papročius, tautosaką. Lietuvių dienų Čikagoje, pirmosios dainų šventės, kitų renginių viena organizatorių. 1971 m. po vyro mirties paskirta Lietuvos generaline garbės konsule Čikagoje.
Parengė knygą apie lietuvių valgius (angl. Popular Lithuanian Recipes) 1955 m.
William Kidd

Biografija

Po tėvo mirties vietinė bendruomenė finansiškai palaikė V.Kido šeimą. Jaunystėje jis tarnavo laivuose, kurie, kovodami su piratais, neretai ir patys plėšikaudami, plaukiojo Vakarų Afrikos ir Šiaurės Amerikos pakrantėmis. 
Vėliau V.Kidas persikėlė į Niujorką, kur vedė turtingą našlę, įsigijo keletą nedidelių laivų ir tapo pirkliu. Kovai su piratais buvo įkurtas sindikatas, kurį sudarė Anglijos finansų ir užsienio reikalų ministrai, karališkojo antspaudo saugotojas, Admiraliteto pirmasis lordas, karališkosios artilerijos vadas ir ką tik naujuoju Niujorko gubernatoriumi paskirtas lordas Ričardas Belomontas.  Sindikatas paskyrė V.Kidą kovoti su piratais. V. Kidas gavo specialų raštą “Letter of marque“. Tai buvo kaperio licencija, kuri suteikė teisę bet kurioje pasaulio vietoje sulaikyti piratus, flibustjerus ir jūrų valkatas kartu su jų laivais. V.Kidui buvo įteiktas ir dar vienas oficialus dokumentas, kuris leido jam užgrobti „visus karinius ir prekybos laivus, taip pat ir prekes, priklausančias Prancūzijos karaliui ir jo pavaldiniams“. Abu šie dokumentai buvo patvirtinti didžiuoju karališkuoju antspaudu. Pasiųstas į Indijos vandenyną gaudyti ten plėšikaujančių piratų, garbingas Niujorko pirklys kolonistas beveik per prievartą tapo jūrų policininku. Ši misija buvo nesėkminga. Paskatintas savo maištingos įgulos, jis pats tapo piratu. Grįžęs į Ameriką, V.Kidas buvo suimtas ir išsiųstas į Angliją nuteisti. Teismas pripažino jį kaltu, ir V.Kidas buvo pakartas.
Ečeras

Istorija

Ečeras minimas nuo 1315 m. Osmanų valdymo laikotarpiu kaimas išnyko. 1699 m. į Ečerą vėl atsikėlė gyventojai.
Andrew Von Etter

Biografija

Gimė 1940 m. Palangoje, 1947 m. kartu su tėvais atvyko į JAV. 1962 m. dirbdamas sargybiniu pusę etato pavogė pinigus iš seifo ir buvo už tai suimtas. E. fon Eteris priklausė italų kilmės Edward „Wimpy“ Bennett gaujai, kurį vykdė įvairius nusikaltimus Bostono mieste ir kuri kontroliavo Roksburio rajoną. Vykstant teismui teisiamasis pradėjo pasakoti apie savo kilmingą prosenelį Sebastijaną fon Eterį, kuris dalyvavo 1877–1878 m. Rusijos-Turkijos kare ir taip tapo pašaipų objektu to meto Bostono žiniasklaidoje.
1967 m. vasario mėnesį dingus Edward „Wimpy“ Bennett dingo ir E. fon Eteris, kurio kūnas buvo rastas pakankamai greitai jo vairuoto mustango bagažinėje su virve ant kaklo. Policijos manymu jis buvo nužudytas vykstant gaujų karui, tačiau kaltininkas taip niekada ir nebuvo surastas.
Darbo rūmai

Darbo rūmai – rūmai Kauno naujamiestyje, Vytauto pr. 79. Rūmuose šiuo metu įsikūrę Kauno kultūros centras „Tautos namai“, veikia džiazo orkestras Kauno bigbendas.

Istorija

Pagal 1935 m. priimtą įstatymą, vietoj 1934 m. uždarytų profsąjungų, buvo įsteigti Darbo rūmai – tautininkų valdžios kuriamos korporacinės sistemos dalis. Darbo rūmai rūpinosi darbininkų švietimu, profesiniu lavinimu, kultūra, tačiau veiklą turėjo derinti su Vidaus reikalų ministerijos Vyriausiąja darbo ir socialinės apsaugos inspekcija. Jau nuo 1936 m. Darbo rūmai įsteigė progimnaziją suaugusiems darbininkams, 14 kultūros klubų, tarp kurių buvo Juozo Miltinio teatro trupė, chorai, šokių būreliai, vokaliniai ir styginiai ansambliai, leido laikraštį Darbas, teikė darbininkams teisinę pagalbą.
Organizacijos veiklai buvo reikalingos naujos patalpos, todėl Vytauto ir Kęstučio g. sankryžoje nuspręsta pastatyti naujus rūmus, kurie baigti 1939 m. Rūmus suprojektavo inžinierius architektas Adolfas Lukošaitis ir inžinierius A. Novickis. Antrojo pasaulinio karo metais rūmuose veikė nacistinės Vokietijos gestapas. 1946 m. rūmai pavadinti Profsąjungų kultūros rūmais. Juose buvo atnaujinta kultūrinė, šviečiamoji, edukacinė ir informacinė veikla. Nuo 1993 m. rūmuose veikiantis kultūros centras „Tautos namai“ telkia liaudies ir sportinių šokių kolektyvus, chorus, yra kalendorinių ir valstybinių, miesto švenčių organizatorius.

Rūmai

Rūmai susideda iš dviejų keturaukščių korpusų. Rūmų išorė griežta ir santūri, dominuoja funkcionalizmo architektūra. Interjere išliko įvairiakraštės teracos grindys, profiliuoti lubų apvadai. Gražiausias rūmuose – centrinis vestibiulis su plačiais laiptais bei spalvotu vitražu. Pagrindinis portalas – iš Kęstučio g.
Pieno gėrimas

Pieno gėrimas – nealkoholinis gėrimas, gaminamas pieno pagrindu, pagardinant jį vaisių bei uogų sultimis, medumi bei kitais maisto produktais.
Naujosios Vilnios seniūnija

Dalys

Į seniūniją patenka šios Vilniaus miesto dalys:
Aukštasis Pavilnys ·  Guriai ·  Kučkuriškės ·  Leoniškės ·  Naujoji Vilnia ·  Nemėžis ·  Pūčkoriai ·  Rokantiškės ·  Strielčiukai ·  Žemasis Pavilnys (Tuputiškės)
Gailiakaimis

Aplinkinės gyvenvietės

Kampai II – 1,5 km
Bajėnai II – 1 km
Kilbisai – 1 km
Vikūnai – 1 km
PANEVĖŽIUKAS – 2,5 km
U Thant

Biografija

Gimė pasiturinčioje žemvaldžių ir prekiautojų ryžiais šeimoje. Mokėsi Pantanau nacionalinėje mokykloje, baigė istorijos studijas Rangūno universitete. Studijų metu susipažino ir draugavo su būsimuoju Birmos ministru pirmininku U Nu. Nuo 1928 m. dirbo mokytoju Pantanaw nacionalinėje mokykloje. Nuo 1931 m. – šios mokyklos direktorius. Iki Antrojo pasaulinio karo taip pat rašė straipsnius vietos laikraščiuose, vertėjavo.
1947 m. paskirtas Birmos vyriausybės atstovu spaudai. Nuo 1951 m. iki 1957 m. Birmos ministro pirmininko U Nu sekretorius, buvo artimiausias jo patarėjas. Nuo 1957 m. iki 1961 m. Birmos nuolatinis atstovas prie Jungtinių Tautų organizacijos.
1961 m. lapkričio 3 d. Jungtinių Tautų Generalinė Asamblėja, rekomendavus Saugumo Tarybai vienbalsiai U Taną paskyrė Generaliniu sekretoriumi, po to, kai Š. Rodezijoje aviacijos katastrofoje žuvo ankstesnis organizacijos vadovas Dag Hammarskjöld. Tapo pirmuoju Azijos atstovu šiose pareigose. 1962 m. prisidėjo sureguliuojant Karibų krizę. 1966 m. gruodžio 2 d. Jungtinių Tautų Generalinė Asamblėja antrą kartą paskyrė U Taną į organizacijos Generalinio sekretoriaus pareigas. 1967 m. siekė nutraukti Šešių dienų karą. Pasmerkė Jungtinių Valstijų įsitraukimą į Vietnamo karą. 1971 m. palaikė Kinijos narystę Jungtinėse Tautose.
Atsisakė trečią kartą kandidatuoti į Generalinio sekretoriaus pareigas. Mirė nuo plaučių vėžio 1974 m. lapkričio 25 d. Niujorke. Palaidotas Rangūne.